sagorsarker/bangla-wikipedia huggingface dataset:
আর্নস্ট থ্যালমান দ্বীপ

আর্নস্ট থ্যালমান দ্বীপ ( বা ; অথবা ) একটি দীর্ঘ এবং প্রশস্ত, কাজোনেস উপসাগরে অবস্থিত কিউবান দ্বীপ যার নামকরণ জার্মান কমিউনিস্ট রাজনীতিবিদ আর্নস্ট থ্যালম্যানের নামে হয়েছে। ১৯৭০-এর দশকে জার্মান গণতান্ত্রিক প্রজাতন্ত্রে (পূর্ব জার্মানি) রাষ্ট্রীয় সফরের সময় ফিদেল কাস্ত্রো প্রতিশ্রুতি দিয়েছিলেন যে কিউবা পূর্ব জার্মান সরকারকে একটি দ্বীপ দান করবে এবং এরিখ হোনেকার এর একটি রাষ্ট্রীয় সফরের সময় এক অনুষ্ঠানে কায়ো ব্লাঙ্কো দেল সুরের নাম পরিবর্তন করা হয়। জার্মানির পুনঃএকত্রীকরণের পর, একটি জার্মান সংবাদপত্র দ্বীপটিতে যাওয়ার চেষ্টা করলে তাদের বলা হয় যে এই হস্তান্তরের ঘটনাটি কেবল "প্রতীকী" ছিল।
১৯৭২ সাল পর্যন্ত দ্বীপটি কায়ো ব্লাঙ্কো দেল সুর নামে পরিচিত ছিল। ১৯৭২ সালের জুন মাসে এরিখ হোনেকারের একটি রাষ্ট্রীয় সফরের উপলক্ষ্যে, ফিদেল কাস্ত্রো জার্মান কমিউনিস্ট রাজনীতিবিদ এবং কর্মী আর্নস্ট থ্যালমানের সম্মানে দ্বীপটির নতুন নামকরণ করেন। ২০ জুন ১৯৭২ তারিখে "নিউজ ডয়েচল্যান্ডের" একটি সংবাদপত্র নিবন্ধ অনুসারে, কিউবার নেতা দ্বীপটির নাম পরিবর্তন করার ঘোষণা দেন এবং এর একটি সৈকতকে প্লেয়া "রিপাবলিকা ডেমোক্র্যাটিকা আলেমানা" (, ) নামে নামকরণ করেন। পূর্ব জার্মানির রাষ্ট্রীয় টেলিভিশন নিউজকাস্ট, "আকতুয়েল কামেরা", ১৮ আগস্ট ১৯৭২ তারিখে জিডিআর রাষ্ট্রদূত, কিছু পূর্ব জার্মান প্রতিনিধি এবং প্রায় ১০০ জন কিউবান প্রতিনিধির উপস্থিতিতে আর্নস্ট থালম্যানের আবক্ষ মূর্তি উন্মোচন অনুষ্ঠানের প্রতিবেদন করে।
১৯৭৫ সালের মার্চ মাসে, পূর্ব জার্মান সরকার গায়ক ফ্রাঙ্ক শোবেলকে কিছু মিউজিক ভিডিও তৈরি করার জন্য কিউবায় পাঠায় এবং সেসময় দ্বীপের কিছু দৃশ্য শুট করা হয়েছিল, যা পরে জিডিআর-কিউবা বন্ধুত্বের প্রতীক হিসেবে একটি তথ্যচিত্রে দেখানো হয়।
১৯৯৮ সালে, দ্বীপটি হারিকেন মিচ দ্বারা মারাত্মকভাবে আক্রান্ত হয়, যা আর্নস্ট থ্যালম্যানের আবক্ষ মূর্তিকে আঘাত করে।
জার্মানির কিউবান দূতাবাস এবং জার্মান পররাষ্ট্র দফতর উভয়ের মতে, নামকরণটি একটি "প্রতীকী কাজ" ছিল, দ্বীপটি কখনই কিউবা থেকে স্থানান্তরিত হয়নি এবং পুনঃএকত্রীকরণের সময় বা পরে কোনো জার্মান রাষ্ট্রই দ্বীপটির মালিক ছিল না।
তা সত্ত্বেও, গণপ্রজাতন্ত্রী মোলোসিয়া, পশ্চিম মার্কিন যুক্তরাষ্ট্রের একটি মাইক্রোনেশন প্রকল্প, জার্মান গণতান্ত্রিক প্রজাতন্ত্র বিলুপ্ত হওয়ার এক দশকেরও বেশি সময় ধরে, ২০০০-এর দশকের শেষের দিক থেকে পূর্ব জার্মানির বিরুদ্ধে চলমান "যুদ্ধ" ব্যাখ্যা করতে দ্বীপটিকে ব্যবহার করেছে। মোলোসিয়ার প্রেসিডেন্ট কেভিন বহ্ দাবি করেছেন যে যুদ্ধটি প্রথম ঘোষণা করা হয়েছিল ১৯৮৩ সালে (যখন মোলোসিয়া "ভুলস্টাইন" নামে পরিচিত ছিল) এবং জার্মানির সাথে চূড়ান্ত নিষ্পত্তির চুক্তিতে দ্বীপের উল্লেখ না থাকার বিষয়টিকে দ্বীপটিতে জিডিআর এর অস্তিত্বের "প্রমাণ" হিসাবে উল্লেখ করেছেন। এই অনুমিত দ্বন্দ্বটি মোলোসিয়ার সংস্কৃতিতে একটি বড় ভূমিকা পালন করেছে, যদিও মাইক্রোনেশনটি কখনোই আর্নস্ট থালম্যান দ্বীপের বিরুদ্ধে সামরিক বা অন্যথায় পদক্ষেপ নেওয়ার কোনো বাস্তব অভিপ্রায় প্রদর্শন করেনি।
মিশর পুরুষ জাতীয় ফিল্ড হকি দল

মিশর পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকি খেলায় মিশরের প্রতিনিধিত্ব করে থাকে।
ইউতা ইয়ামাদা

ইউতা ইয়ামাদা (, ; জন্ম: ১৭ মে ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
ইউতা ইয়ামাদা ২০০০ সালের ১৭ই মে তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়ার ভাষা

ওয়ার, যা ওয়ার-জৈন্তিয়া নামেও পরিচিত, এটি একটি অস্ট্রোএশিয়াটিক ভাষা যা বাংলাদেশে প্রায় ১৬,০০০ এবং ভারতে ৫১,০০০ লোক ব্যবহার করে। উক্ত ভাষাটি "ওয়ার খাসিয়া নৃগোষ্ঠী" , অর্থাৎ খাসিয়াদের "ওয়ার" উপজাতি দ্বারা ব্যবহৃত হয়।
বাংলাদেশে খাদ্যশিল্প

খাদ্য শিল্প বাংলাদেশের একটি দ্রুত বর্ধনশীল খাত, যেখানে দেশের শ্রমশক্তির একটি উল্লেখযোগ্য অংশ নিযুক্ত রয়েছে।
২০০৪ থেকে ২০১০ সালের মধ্যে, বাংলাদেশে খাদ্য প্রক্রিয়াকরণ শিল্প বছরে গড়ে ৭.৭ শতাংশ হারে বৃদ্ধি পেয়েছে। বাংলাদেশ পরিসংখ্যান ব্যুরো, তার ২০০৬ সালের অর্থনৈতিক শুমারিতে রিপোর্ট করেছে যে বাংলাদেশে প্রায় ২৪৬টি মাঝারি আকারের খাদ্য প্রক্রিয়াকরণ শিল্প রয়েছে যা বাংলাদেশের শিল্প উত্পাদনকারী কর্মীদের ১৯ শতাংশ বা মোট উৎপাদনকারী শ্রমশক্তির ৮ শতাংশ নিযুক্ত করে। খাদ্য শিল্প দেশের মোট শ্রমশক্তির ২.৪৫ শতাংশ নিযুক্ত করে এবং ২০১০ সালে জিডিপিতে এর অংশ ছিল ২.০১ শতাংশ। এছাড়াও সারা দেশে খাদ্য প্রক্রিয়াকরণে নিয়োজিত অসংখ্য ছোট আকারের কারখানা এবং দেশীয় ইউনিট রয়েছে। কিছু শিল্প বিশ্লেষকদের মতে, বাংলাদেশের খাদ্য প্রক্রিয়াকরণ খাত একটি ৪.৫ বিলিয়ন মার্কিন ডলার শিল্প। ২০১০ সালে, বাংলাদেশ ৭০০ মিলিয়ন ডলারেরও বেশি মূল্যের প্রক্রিয়াজাত খাদ্য ও পানীয় রপ্তানি করেছে, যার মধ্যে ৬০ শতাংশের বেশি চিংড়ি এবং মাছের পণ্য।
বাংলাদেশে খাদ্য প্রক্রিয়াকরণ ঐতিহ্যগতভাবে ক্ষুদ্র পরিসরে হয়েছে, গার্হস্থ্য বা পারিবারিক ব্যবসায় সাধারণ প্রক্রিয়াকরণ জ্ঞান ব্যবহার করে কাঁচা কৃষিজাত পণ্য সংরক্ষণ ও পরিচালনার জন্য সেগুলোকে খাদ্য ও খাদ্য হিসেবে ব্যবহারযোগ্য করে তোলা হয়। যদিও বাণিজ্যিক স্কেল খাদ্য প্রক্রিয়াকরণে আধুনিক প্রযুক্তি ব্যবহার করে বিশেষ করে গম এবং চাল মিলিং, সরিষার বীজ গুঁড়ো করা এবং খুব সীমিত রুটি এবং কুকি উত্পাদন ১৯৬০ এর দশকে আবির্ভূত হয়েছিল, ১৯৮০ এর দশক পর্যন্ত এই সেক্টরের কর্মক্ষম স্কেল এবং মানের দিক থেকে গতি পায়নি। সম্প্রতি শিল্পের সংজ্ঞায়িত বৈশিষ্ট্য হল বাংলাদেশের জনসংখ্যার পরিবর্তিত চাহিদা মেটাতে ক্রমবর্ধমান বৈচিত্র্যময় পণ্যের প্রক্রিয়াকরণ। বাংলাদেশের প্রধান খাদ্য প্রক্রিয়াকরণ উপখাতের মধ্যে রয়েছে দুগ্ধ, ভোজ্য তেল, চিনি, চাল, গম, ফল ও সবজি, চা, পোল্ট্রি/গরুর মাংস, ডাল ও মশলা এবং মাছ প্রক্রিয়াকরণ শিল্প। বাংলাদেশের বৈচিত্র্যময় মধ্যবিত্ত জনসংখ্যার জোরালো বৃদ্ধি এবং অতিরিক্ত ব্যবহারের জন্য ক্রমবর্ধমান চাহিদার দ্বারা প্ররোচিত, খাদ্য প্রক্রিয়াকরণ খাত আগামী বছরগুলিতে আরও ব্যাপক সম্প্রসারণের সাক্ষী হতে চলেছে।
মাহবুব রহমান রুহেল

মাহবুব রহমান রুহেল (জন্ম: ৮ জুলাই ১৯৭০) একজন বাংলাদেশী রাজনীতিবিদ, ব্যবসায়ী এবং চলচ্চিত্র প্রযোজক। তিনি চট্টগ্রাম-১ আসনের সাবেক সংসদ সদস্য। তিনি "ন ডরাই" (২০১৯) চলচ্চিত্রের জন্য শ্রেষ্ঠ চিত্রনাট্যকার ও শ্রেষ্ঠ চলচ্চিত্র বিভাগে বাংলাদেশ জাতীয় চলচ্চিত্র পুরস্কার জিতেন। তিনি স্টার সিনেপ্লেক্স মুভি থিয়েটারের মালিক ও শোমোশন লিমিটেডের প্রতিষ্ঠাতা চেয়ারম্যান। এছাড়াও তিনি সায়মন বিচ রিসোর্টের ব্যবস্থাপনা পরিচালক।
মাহবুব রহমান রুহেল ১৯৭০ সালের ৮ জুলাই পূর্ব পাকিস্তানের (বর্তমান বাংলাদেশ) চট্টগ্রামে জন্মগ্রহণ করেন। তার বাবা মোশাররফ হোসেন বাংলাদেশ আওয়ামী লীগের একজন রাজনীতিবিদ, চট্টগ্রাম-১ আসনের সাবেক জাতীয় সংসদ সদস্য এবং বাংলাদেশ সরকারের একজন সাবেক মন্ত্রী। মাহবুব ইউনিভার্সিটি অফ টেক্সাস অ্যাট আর্লিংটন থেকে ইনফরমেশন সিস্টেম অ্যান্ড কম্পিউটার সায়েন্সে স্নাতক ডিগ্রি এবং আল্টো ইউনিভার্সিটি এক্সিকিউটিভ এডুকেশন থেকে স্নাতকোত্তর ডিগ্রি অর্জন করেন।
মাহবুব রহমান রুহেল একজন রাজনীতিবিদ। তিনি ২০২৪ সালে বাংলাদেশ আওয়ামী লীগের প্রার্থী হিসেবে মীরসরাইয়ের স্থানীয় রাজনীতিতে প্রবেশ করেন। তিনি চট্টগ্রাম-১ আসনের সাবেক সংসদ সদস্য। ২০২৪ সালে তিনি দ্বাদশ জাতীয় সংসদ নির্বাচনে ৮৯ হাজার ৬৪ ভোট পেয়েছেন এবং তার নিকটতম প্রতিদ্বন্দ্বী গিয়াস উদ্দিন পেয়েছেন ৫২ হাজার ৯৯৫ ভোট। যার ফলে, তিনি দ্বাদশ জাতীয় সংসদ নির্বাচনে চট্টগ্রাম-১ আসনে বাংলাদেশ আওয়ামী লীগের হয়ে জয়লাভ করেছিল।
২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
অ্যাপসুমো

অ্যাপসুমো () হল ডিজিটালি বিক্রয়যোগ্য পণ্য এবং অনলাইন সেবার একটি দৈনিক ডিল এর ওয়েবসাইট। অ্যাপসুমো ২০১০ সালের মার্চ মাসে সিরিয়াল অনলাইন উদ্যোক্তা নোয়াহ কাগান দ্বারা প্রতিষ্ঠিত হয়েছিল। 
প্রাথমিকভাবে, অ্যাপসুমো মূলত ডিজিটাল টুলের উপর দৃষ্টি নিবদ্ধ করে, যেমন SaaS অ্যাপ যা লাইফ টাইম ডিল (LTD's) অফার করে। বেশিরভাগ ডিল হল শেখার ভিত্তিক পণ্য যা গ্রাহকদের দক্ষতা শেখানোর চেষ্টা করে যেমন প্রোগ্রামিং ভাষা, প্রকল্প পরিচালনা, এবং নিয়োগের অনুশীলন। অর্থাৎ যে সেবা বা পন্য আপনি মাসে মাসে পেমেন্ট করতেন সেগুলোকে এককালিন পেমেন্টে বিক্রি করা অথবা যেগুলোর এককালিন মূল্য বেশী সেগুলোকে ছাড় মূল্যে বিক্রি করা।
অ্যাপসুমো একচেটিয়াভাবে ডিজিটালভাবে বিতরণ করা পণ্যগুলির সাথে ডিল করে। ডিলের মধ্যে রয়েছে অ্যাপ্লিকেশন সফটওয়্যার (অ্যাপস), ইবুক, শেখার কোর্স এবং অন্যান্য প্যাকেজ। সাইটের অনেক ডিল উৎপাদনশীলতা পণ্য এবং ওয়েবসাইট টুলস, যেমন কপিরাইটিং কোর্স, ইমেল মার্কেটিং, বা প্রকল্প ব্যবস্থাপনা অ্যাপের দিকে লক্ষ্য করে।
অগ্নি নির্বাপণ

অগ্নি নির্বাপণ বলতে ভবন, যানবাহন ও বনভূমিতে অনাকাঙ্ক্ষিত ও তাৎপর্যপূর্ণ অগ্নিকাণ্ডের আগুন নেভানো ও সেটির বিস্তার রোধ করার কাজটিকে বোঝানো হয়। সাধারণত বিশেষ প্রশিক্ষণপ্রাপ্ত কর্মীদের বাহিনী (দমকল বাহিনী) এই কাজটি সম্পাদন করে। অগ্নিনির্বাপণ কর্মী বা দমকল কর্মীরা অগ্নি নির্বাপণ করে মৃত্যুর ঝুঁকিতে থাকা ব্যক্তিদের উদ্ধার করেন এবং সম্পত্তি ও পরিবেশ রক্ষা করেন।
অগ্নি-নির্বাপণ কর্মীরা সাধারণত উচ্চমানের কারিগরি প্রশিক্ষণ লাভ করেন। এর মধ্যে ভবন ও স্থাপনায় অগ্নিনির্বাপণ ও বন্যভূমিতে অগ্নিনির্বাপণ অন্তর্ভুক্ত থাকে। বিশেষায়িত প্রশিক্ষণের মধ্যে বিমান বা উড়োযানে অগ্নিনির্বাপণ, জাহাজের অগ্নিনির্বাপণ, আকাশ থেকে অগ্নিনির্বাপণ, সামুদ্রিক অগ্নিনির্বাপণ ও নিকটাঞ্চলিক অগ্নিনির্বাপণ উল্লেখ্য।
অগ্নি নির্বাপণের সাথে সংশ্লিষ্ট মূল বিপদ বা ঝুঁকিগুলির মধ্যে অন্যতম হল দাহ্য উপাদানগুলির দহনের ফলে সৃষ্ট বিষাক্ত পরিবেশ। চারটি প্রধান ঝুঁকি হল ধোঁয়া, অক্সিজেন-স্বল্পতা, উচ্চ তাপমাত্রা ও বিষাক্ত বাতাস। এই ঝুঁকিগুলি প্রতিরোধ করতে অগ্নিনির্বাপণ কর্মীরা একটি স্বয়ংসম্পূর্ণ শ্বাসযন্ত্র বহন করে থাকেন। অন্যান্য ঝুঁকির মধ্যে আছে উঁচু থেকে পড়ে যাওয়া, ভবন বা স্থাপনা ধসে পড়া, ইত্যাদি যেগুলি বিষাক্ত পরিবেশে যে সমস্যাগুলির মোকাবেলা করতে হয়, সেগুলিকে আরও অবনতি ঘটাতে পারে।
একটি অগ্নিনির্বাপণ অভিযানের প্রথম ধাপ হল আগুনের উৎস বের করতে অনুসন্ধান চালনা করা ও বিশেষ বিশেষ ঝুঁকি চিহ্নিত করা। তারা যত দ্রুত সম্ভব বিশেষ সরঞ্জামবিশিষ্ট যানে করে অগ্নিকাণ্ডের অবস্থানে গমন করেন। বেশির ভাগ পৌর এলাকাতে দমকল বাহিনীর কার্যালয় থাকে। এগুলি এমন সব জায়গায় থাকে, যাতে একটি বিপদ সংকেত পাবার সাথে সাথে কয়েক মিনিটের মধ্যে তারা অকুস্থলে পৌঁছে যেতে পারেন। সাধারণত একটি অভিযানে পানি উত্তোলন করে ছেটানোর কলবাহী যান, মইবাহী যান ও উদ্ধারযান পাঠানো হয়। দরকার হলে একাধিক দলকে পাঠানো হতে পারে।
আগুনকে নেভানোর জন্য পানি বা জল প্রয়োগ করা হতে পারে, জ্বালানি বা জারণীয় পদার্থ অপসারণ করা হতে পারে, বা রাসায়নিক পদার্থের মাধ্যমে আগুনের শিখা দমন কর হতে পারে। তবে যেহেতু আগুনকে সংশ্লিষ্ট পদার্থের ভিত্তিতে বিভিন্ন প্রকারে ভাগ করা হয় যেমন চর্বি, কাগজ, বৈদ্যুতিক, ইত্যাদি, তাই এগুলির জন্য নির্দিষ্ট প্রকারের অগ্নিনির্বাপক যন্ত্র ব্যবহার করা হতে পারে।
চন্ডী মন্দির, কুড়িগ্রাম

চন্ডী মন্দিরটি মোগল সম্রাট আওরঙ্গজেবের সময়ে "জমিদার" "রাণী সত্যবর্তী" দ্বারা নির্মিত বলে একাধিক ঐতিহাসিক সূত্রে জানা যায়। ১৮৯৭ সালের ভূমিকম্পে এটি ব্যাপকভাবে ক্ষতিগ্রস্থ হয় ।
কুড়িগ্রাম জেলার উলিপুর উপজেলা সদর থেকে ৩ কিমি পূর্বদিকে ধামশ্রেণী নামক স্থানে অবস্থিত। মন্দিরটি দেখতে অনেকটা কালীমন্দিরের ন্যায় । এখানেই ছিল বাহারবন্দ পরগণার সদর দপ্তর এবং জমিদার ছিলেন রাণী সত্যবর্তী। এই এলাকায় সেই সময়ের "সিদ্ধেশ্বরী কালীমন্দির" নামে আরেকটি মন্দির আছে ।
বিপজ্জনক পণ্য

বিপজ্জনক পণ্য (, সংক্ষেপে DG) বলতে সেইসব পদার্থকে বোঝায় যেগুলি পরিবহনের সময় স্বাস্থ্য, নিরাপত্তা, সম্পত্তি ও প্রাকৃতিক পরিবেশের জন্য সেগুলি ঝুঁকির কারণ হতে পারে। কিছু কিছু বিপজ্জনক পণ্য আছে, যেগুলি পরিবহন না করা হলেও ঝুঁকির কারণ হতে পারে; এগুলিকে বিপজ্জনক উপাদান (, সংক্ষেপে HAZMAT "হ্যাজম্যাট") বলে। বিপজ্জনক পণ্যের একটি উদাহরণ হল বিপজ্জনক বর্জ্য যা জনস্বাস্থ্য ও প্রাকৃতিক পরিবেশের জন্য তাৎপর্যপূর্ণ সম্ভাব্য হুমকি হতে পারে।
বিপজ্জনক পদার্থগুলিকে প্রায়শুই রাসায়নিক প্রবিধানের আওতাধীন রাখা হয়। বিপজ্জনক পদার্থসমূহের বিধানকারী দলগুলিকে বিশেষ প্রশিক্ষণ প্রদান করা হয় এবং তারা তেজস্ক্রিয় পদার্থ, দাহ্য পদার্থ, বিস্ফোরক পদার্থ, ক্ষয়কারক পদারথ, জারক পদার্থ, শ্বাসরোধী পদার্থ, জৈব-বিপজ্জনক পদার্থ, বিষাক্ত পদার্থ, রোগজীবাণু, অতিপ্রতিক্রিয়াজনক পদার্থ, ইত্যাদির মোকাবেলা করতে পারেন। এছাড়া সংকুচিত গ্যাস ও তরল ও উত্তপ্ত পদার্থ, এবং এগুলি ধারণকারী সব ধরনের পণ্য, কিংবা অন্য কোনও বিশেষ পরিস্থিতিতে বিপজ্জনক হতে পারে, এরকম বৈশিষ্ট্যযুক্ত পদার্থও বিপজ্জনক পদার্থের অন্তর্ভুক্ত।
বিপজ্জনক পদার্থ ও পণ্যগুলিকে প্রায়শই একটি হীরকাকৃতির প্রতীক দ্বারা নির্দেশ করা হয়। পণ্যের উপরে সরাসরি, বা এটিকে যে আধারে রাখা হয় তার উপরে, কিংবা এটিকে যে ভবন বা স্থাপনায় সংরক্ষণ করা হয়, তার গায়ে ঐ প্রতীক লাগানো থাকে। হীরকের ভেতরের রঙ বিপদের প্রকৃতি নির্দেশ করে। যেমন দাহ্য পদার্থকে লাল রঙ দিয়ে নির্দেশ করা হয়, কারণ আগুন ও তাপ সাধারণত লাল রঙের হয়ে থাকে। অন্যদিকে বিস্ফোরক পদার্থকে কমলা রঙ দিয়ে নির্দেশ করা হয়, কারণ দাহ্য (লাল) পদার্থের সাথে জারক (হলুদ) পদার্থ মেশালে হলুদ সৃষ্টি হয়। অদাহ্য ও বিষহীন গ্যাসকে সবুজ রঙ দিয়ে নির্দেশ করা হয়, কারণ দ্বিতীয় বিশ্বযুদ্ধের পরে ফ্রান্সের সমস্ত সংকুচিত বায়ুযুক্ত বাহনগুলি এই রঙে রাঙানো ছিল এবং ফ্রান্সেই হীরকাকৃতির প্রতীক ও রঙ দিয়ে বিপজ্জনক পদার্থকে শনাক্তকরণ করার পদ্ধতিটি সর্বপ্রথম উদ্ভাবন করা হয়।
সবচেয়ে ব্যাপকভাবে প্রয়োগ করা নিয়ন্ত্রক প্রকল্পটি হ'ল বিপজ্জনক পণ্য পরিবহনের জন্য। জাতিসংঘের অর্থনৈতিক ও সামাজিক পরিষদ বিপজ্জনক পণ্য পরিবহনের উপর জাতিসংঘের সুপারিশ জারি করে, যা বেশিরভাগ আঞ্চলিক, জাতীয় এবং আন্তর্জাতিক নিয়ন্ত্রক প্রকল্পগুলির ভিত্তি গঠন করে। উদাহরণস্বরূপ, ইন্টারন্যাশনাল সিভিল এভিয়েশন অর্গানাইজেশন বিপজ্জনক উপকরণগুলির বিমান পরিবহনের জন্য বিপজ্জনক পণ্য প্রবিধান তৈরি করেছে যা জাতিসংঘের মডেলের উপর ভিত্তি করে তৈরি করা হয়েছে তবে বিমান পরিবহনের অনন্য দিকগুলি সামঞ্জস্য করার জন্য সংশোধন করা হয়েছে। ব্যাপকভাবে ব্যবহৃত আইএটিএ বিপজ্জনক পণ্য প্রবিধান (ডিজিআর) উত্পাদন করার জন্য আন্তর্জাতিক বিমান পরিবহন সমিতি দ্বারা পৃথক এয়ারলাইন এবং সরকারী প্রয়োজনীয়তাগুলি অন্তর্ভুক্ত করা হয়েছে। একইভাবে, আন্তর্জাতিক সামুদ্রিক সংস্থা (আইএমও) সমুদ্রপথে বিপজ্জনক পণ্য পরিবহনের জন্য আন্তর্জাতিক সামুদ্রিক বিপজ্জনক পণ্য কোড ("আইএমডিজি কোড", সমুদ্রে জীবনের সুরক্ষার জন্য আন্তর্জাতিক কনভেনশনের অংশ) তৈরি করেছে। আইএমও সদস্য দেশগুলি সমুদ্রে বিপজ্জনক পণ্য ছড়িয়ে পড়লে ক্ষতিপূরণ প্রদানের জন্য এইচএনএস কনভেনশনও তৈরি করেছে।
অগ্নি নিরাপত্তা

অগ্নি নিরাপত্তা বলতে আগুন দ্বারা সৃষ্ট ক্ষয়ক্ষতি ও ধ্বংসের পরিমাণ কমানোর উদ্দেশ্যে গৃহীত কিছু পদক্ষেপকে বোঝানো হয়। অগ্নি নিরাপত্তা ব্যবস্থাদির মধ্যে রয়েছে অনিয়ন্ত্রিত আগুনের প্রজ্বলন প্রতিরোধ করা এবং একবার আগুন লেগে গেলে সেটির বিস্তার ও পরিণাম সীমিত করে।
অগ্নি নিরাপত্তা ব্যবস্থাগুলি কোনও ভবন নির্মাণের সময় পরিকল্পনা করা হতে পারে কিংবা ইতিমধ্যেই নির্মিত স্থাপনাগুলিতে বাস্তবায়িত করা হতে পারে এবং ভবনের অধিবাসীদেরকে এগুলি সম্পর্কে শিক্ষা দেওয়া হতে পারে।
অগ্নি নিরাপত্তার জন্য হুমকিগুলিকে সাধারণত অগ্নি ঝুঁকি বলা হয়। অগ্নি ঝুঁকি বলতে এমন কোনও পরিস্থিতি বোঝাতে পারে যেখানে কোনও আগুন লাগার সম্ভাবনা বেড়ে যায় বা আগুন লাগার পরে আগুনের হাত থেকে পালানোর ক্ষেত্রে বাধার সৃষ্টি হয়।
মার্কিন যুক্তরাষ্ট্রে অগ্নি নিরাপত্তাকে প্রায়শই ভবন নিরাপত্তার অংশ হিসেবে গণ্য করা হয়। সে দেশে দমকল বাহিনীর যেসব সদস্য অগ্নি আইন সংহিতা লঙ্ঘন চিহ্নিত করার জন্য ভবন তদারকি করেন ও বিদ্যালয়ে গিয়ে গিয়ে শিশুদেরকে অগ্নি নিরাপত্তা বিষয়ে শিক্ষাদান করেন, তাদেরকে অগ্নি প্রতিরোধ কর্মকর্তা নামে ডাকা হয়। প্রধান অগ্নি প্রতিরোধ কর্মকর্তা পদে আসীন ব্যক্তি সাধারণত নবাগতদেরকে অগ্নি প্রতিরোধ বিভাগে প্রশিক্ষণ দান করেন। এছাড়া তিনি তদারকি ও উপস্থাপনের কাজ করতে পারেন।
শ্রী শ্রী কালী সিদ্ধেশ্বরী মন্দির, ধামশ্রেণী

শ্রী শ্রী কালী সিদ্ধেশ্বরী মন্দির ১৭৫২ সালে রাণী সত্যবতী দ্বারা প্রতিষ্ঠিত মন্দির । এটি কুড়িগ্রাম জেলার উলিপুরের ধামশ্রেণীতে অবস্থিত।
রাণী সত্যবতী দ্বারা এই মন্দিরটি ১৭৫২ সালে প্রতিষ্ঠিত হয় । ১৮৯৭ খ্রীঃ প্রবল ভূমিকম্পে সিদ্ধেশ্বরী মন্দিরের ব্যাপক ক্ষতিসাধন হয় । পরে ১৯১০ সালে পুনঃসংস্কার করা হয় । আয়তকার গর্ভগৃহের যে বেদীতে কালী বিগ্রহ অধিষ্ঠিত তা পরে তৈরী করা হয়েছিল। সারা বছর এখানে পূজা অর্চনা ও বৈশাখ মাস জুড়ে এখানে "সিদ্ধেশ্বরীর মেলা" বসে ।
বাংলাদেশ মাদ্রাসা শিক্ষক প্রশিক্ষণ ইনস্টিটিউট

বাংলাদেশ মাদ্রাসা শিক্ষক প্রশিক্ষণ ইনস্টিটিউট হলো বাংলাদেশ সরকারের শিক্ষা মন্ত্রণালয়ের অধীন মাদ্রাসা শিক্ষা অধিদপ্তর এর আওতায় সরকারি শিক্ষক প্রশিক্ষণ ইনস্টিটিউট। এটি বাংলাদেশের আলিয়া স্তরের সব মাদ্রাসাসমূহের শিক্ষকদের একমাত্র প্রশিক্ষণ ইনস্টিটিউট। এই ইনস্টিটিউটটি ২০০৯ থেকে ২০১৫ সাল পর্যন্ত দাখিল স্তরের বিষয় ভিত্তিক, সিনিয়র মাদরাসা প্রধান, এবং সিপিডি বিষয় ভিত্তিক প্রশিক্ষণের আওতায় সর্বমোট ১২৫০০ প্রশিক্ষণার্থীকে প্রশিক্ষণ প্রদান করেছে। এই প্রতিষ্ঠানে ৭ ধরনের প্রশিক্ষণ ও ৬ ধরনের প্রকাশনা রয়েছে।
এটি ১৯৯৫ সালের ২৮ ডিসেম্বর মাসে ঢাকা- ময়মনসিংহ রোডের পাশে গাজীপুরের বোর্ড বাজারে প্রতিষ্ঠা লাভ করে। এ ইনস্টিটিউটের মাধ্যমে বিশেষভাবে মাদ্রাসা শিক্ষকদের প্রশিক্ষণের মাধ্যমে মানবসম্পদ তৈরি করা এবং সাধারণভাবে দেশের স্কুল কলেজ শিক্ষকদের চাকরিপূর্ব ও চাকরি কালীন প্রশিক্ষণ প্রদান করা হয়।
মাদ্রাসা শিক্ষা অধিদপ্তরের মাধ্যমে ৭৯৫৪ টি এমপিও ভুক্ত মাদরাসায় ১,৫০,৮০০ জন শিক্ষকের মধ্য থেকে বাছাই করে প্রশিক্ষণ দেয়া হয়েছে। এছাড়াও ১৫১৯ টি স্বতন্ত্র ইবতেদায়ী মাদ্রাসা ৪,৫২৯ জন শিক্ষকদের প্রশিক্ষণের ব্যবস্থা করা হয়েছে। এখানে প্রশিক্ষণার্থী শিক্ষকদের জন্য আবাসিক ব্যবস্থা আছে। এখানে চালু আছে: 
এই প্রতিষ্ঠান নিজেদের প্রশিক্ষণ কর্মসূচির পাশাপাশি কিছু প্রকাশনাও প্রকাশ করে। সেগুলো হলো:
একজন অধ্যক্ষের অধীন রয়েছে ১জন উপধাক্ষ্য, সহযোগী অধ্যাপক, সহকারি অধ্যাপক, প্রভাষক, সহকারি পরিচালকের অধীন অফিস কর্মকর্তা ও মেডিকেল অফিসার । সব মিলিয়ে এ ধাপে আছেন ৫৫জন। অপর একটি প্রস্তাবনায় অধ্যক্ষের অধীন ৯৩জন আছে।
ভবিষ্যতে দেশের প্রতিটি বিভাগে একটি করে মাদ্রাসা শিক্ষক প্রশিক্ষণ ইনস্টিটিউট প্রতিষ্ঠা করা।
অগ্নি সুরক্ষা

অগ্নি সুরক্ষা (Fire protection) বলতে কোনও অগ্নিকাণ্ডের সম্ভাব্য ধ্বংসাত্মক উত্তাপ ও ধোঁয়ার কারণে সৃষ্ট অনাকাঙ্ক্ষিত ক্ষতি হ্রাসের জন্য গৃহীত কার্যকলাপ ও সেগুলি অধ্যয়নকে বোঝানো হয়। এটিতে আগুনের আচরণ, প্রকোষ্ঠীকরণ, দমন ও তদন্ত ও এ-সংক্রান্ত জরুরি অবস্থাগুলি এবং এর পাশাপাশি আগুন থেকে সুরক্ষা প্রদানকারী উপাদান ও ব্যবস্থাগুলির গবেষণা, উন্নয়ন, নির্মাণ, উৎপাদন, পরীক্ষণ ও প্রয়োগ সম্পর্কেও অধ্যয়ন করা হয়। স্থলভাগ ও জলভাগের স্থাপনা এমনকি জাহাজের ক্ষেত্রেও মালিক ও পরিচালকদের আইনের ভিত্তিতে করা মূল নকশার সাথে সাযুজ্য বজায় রেখে তাদের সুযোগসুবিধাগুলির রক্ষণাবেক্ষণ করতে হয়, যে আইনগুলির মধ্যে স্থানীয় ভবন আইনসমগ্র ও অগ্নি আইনসমগ্র অন্তর্ভুক্ত থাকে এবং যে আইনগুলি এখতিয়ারবিশিষ্ট কর্তৃপক্ষ বলবৎ করে।
যখন কোনও ভবনে কোনও অগ্নিকাণ্ড ঘটে, তখন অগ্নি নির্বাপণ কর্মীবৃন্দ, অগ্নিকাণ্ড তদন্তরকারী কর্মকর্তাবৃন্দ ও অনান্য অগ্নি প্রতিরোধ কর্মকর্তা-কর্মচারীরা সেই অগ্নিকাণ্ড নিয়ন্ত্রণ, তদন্ত পরিচালনা ও আগুনের কারণে সৃষ্ট ক্ষয়ক্ষতি থেকে শেখার জন্য তলবপ্রাপ্ত হন। এভাবে শেখা বিষয়গুলি ভবন আইন ও অগ্নি আইনগুলিকে হালনাগাদ করার কাজে প্রয়োগ করা হতে পারে।
পেলের আন্তর্জাতিক গোলের তালিকা

পেলে একজন ব্রাজিলীয় পেশাদার ফুটবলার, যিনি ১৯৫৭ থেকে ১৯৭১ পর্যন্ত ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলতেন। তাঁকে সর্বকালের সর্বশ্রেষ্ঠ ফুটবল খেলোয়াড় হিসেবে বিবেচনা করা হয়। তিনি ৬৯৭ ম্যাচে ৭৫৭ গোল করে ব্রাজিল জাতীয় ফুটবল দলের সর্বকালের সর্বোচ্চ গোলদাতা। এর মধ্যে ১২টি গোল করেছেন ১৪টি বিশ্বকাপ ম্যাচে, যার মধ্যে ৪টি ১৯৭০-এ করা।
পেলে ৯২ ম্যাচে ৭৭ গোল করে ব্রাজিল জাতীয় ফুটবল দলের সর্বকালের সর্বোচ্চ গোলদাতা। তাঁর প্রথম গোলটি ছিল অভিষেক ম্যাচে, আর্জেন্টিনার বিপক্ষে।
সূত্র:
সূত্র:
সূত্র:
সূত্র:
সূত্র:
সূত্র:
চার্লস সেসিল স্টিভেন্স

স্যার চার্লস সেসিল স্টিভেন্স (৫ জুলাই ১৮৪০, তাহিতি - ২৪ মার্চ ১৯০৯) ছিলেন একজন অস্ট্রেলীয় সরকারি কর্মকর্তা যিনি ভারতে ব্রিটিশ রাজের প্রতিনিধিত্বকারী বাংলা প্রদেশের লেফটেন্যান্ট গভর্নর ছিলেন। তিনি সিদ্রাপং হাইডেল পাওয়ার স্টেশনের ভিত্তি তদারকি করেন, যা এশিয়ায় এই ধরনের প্রথম।
তিনি মেলবোর্ন বিশ্ববিদ্যালয়ে শিক্ষা লাভ করেন। তিনি ১৯০৯ সালে ইনফ্লুয়েঞ্জার কারণে কেনসিংটনে মারা যান।
মুমতাজ শাহনেওয়াজ

মুমতাজ শাহনেওয়াজ (১৯১২-১৯৪৮) ছিলেন একজন পাকিস্তানি কূটনীতিক ও লেখক। তিনি ইংরেজি সাহিত্যে ডিগ্রি অর্জন করেছিলেন।
তিনি মিয়া শাহনেওয়াজ এবং তার রাজনৈতিকভাবে সক্রিয় স্ত্রী বেগম জাহানারা শাহনেওয়াজের আরাইন পরিবারে জন্মগ্রহণ করেন। এভাবে, তিনি পাঞ্জাবের প্রভাবশালী নেতা স্যার মুহাম্মদ শফির নাতনি ছিলেন।
তার মায়ের মতো, মমতাজ শাহনেওয়াজ একজন কংগ্রেস সদস্য হিসাবে জাতীয় আন্দোলনে আকৃষ্ট হয়েছিলেন কিন্তু ধীরে ধীরে তার সহানুভূতি মুসলিম লীগের দিকে স্থানান্তরিত করেছিলেন। মমতাজ (তার পরিবার এবং বন্ধুদের কাছে তানজি বলে পরিচিত ছিলেন) জিন্নাহ দ্বারা ব্যাপকভাবে প্রভাবিত ছিলেন। মমতাজ শাহনেওয়াজ ৩৫ বছর বয়সে পাকিস্তান সৃষ্টির কয়েক মাস পর জাতিসংঘের সাধারণ পরিষদে পাকিস্তানের প্রতিনিধিত্ব করার জন্য নিউইয়র্কে যাওয়ার পথে একটি বিমান দুর্ঘটনায় মারা যান, যিনি এশিয়ার প্রথম মহিলা হিসেবে একটি আইনসভা অধিবেশনে সভাপতিত্ব করেন।
তার উপন্যাস, "দ্য হার্ট ডিভাইডেড" সম্ভবত ভারত বিভাজনের পটভূমিতে প্রথম উপন্যাস। এটি ১৯৪০ এর দশকে উত্তর ভারতের একটি মুসলিম পরিবারের গল্প বলে। এটি স্বাধীনতা এবং দেশভাগের একটি বিশদ বিবরণ প্রদান করে, যদিও এটি দেশভাগের দাঙ্গা প্রদর্শন থেকে বিরত থাকে।
শাহনওয়াজ ১৯৪৮ সালে প্যান অ্যাম ফ্লাইট ১-১০ এর দুর্ঘটনায় মারা যান। তিনি একটি প্রাথমিক খসড়া রেখে যান, যা তার পরিবার ১১ বছর পরে সম্পাদিত আকারে প্রকাশ করে।
চৌখণ্ডী স্তূপ

চৌখণ্ডী স্তূপ হল সারনাথের একটি বৌদ্ধ স্তূপ যা ভারতের উত্তর প্রদেশের বারাণসীতে ক্যান্ট রেলওয়ে স্টেশন থেকে ৮ কিলোমিটার দূরে অবস্থিত। স্তূপগুলি কবরের ঢিবি থেকে উদ্ভূত হয়েছে এবং এটি বুদ্ধের একটি ধ্বংসাবশেষের জন্য একটি মন্দির হিসাবে কাজ করে। জুন ২০১৯ সালে ভারতীয় পুরাতত্ত্ব সর্বেক্ষণ দ্বারা ক্ষেত্রটিকে জাতীয় গুরুত্বের একটি স্মৃতিস্তম্ভ হিসাবে ঘোষণা করা হয়েছিল। 
চৌখণ্ডী স্তূপটি গৌতম বুদ্ধের বুদ্ধগয়া থেকে সারনাথ পর্যন্ত ভ্রমণের সময় বুদ্ধ ও তাঁর প্রথম শিষ্যদের সাথে মিলিত হওয়ার স্থানটিকে চিহ্নিত করার জন্য ৪র্থ থেকে ৬ষ্ঠ শতাব্দীর মধ্যে গুপ্ত যুগে একটি সোপানযুক্ত মন্দির হিসেবে তৈরি করা হয়েছিল বলে মনে করা হয়। পরবর্তীতে রাজা টোডরমলের পুত্র গোবর্ধন শক্তিশালী মুঘল শাসক হুমায়ুনের সফরকে স্মরণীয় করে রাখতে অষ্টভুজাকৃতির স্তম্ভ নির্মাণ করে স্তূপটিকে বর্তমান আকারে পরিবর্তন করেন। 
বর্তমানে স্তূপটি একটি উঁচু মাটির ঢিবি যা একটি অষ্টভুজাকৃতির টাওয়ার দ্বারা শীর্ষে একটি ইটের তৈরি ভবন দ্বারা আবৃত। এটি ভারতীয় পুরাতত্ত্ব সর্বেক্ষণ রক্ষণাবেক্ষণ করে।
শাহাদাত-ই আল-হিকমা

শাহাদাত-ই আল-হিকমা বাংলাদেশের একটি নিষিদ্ধ ইসলামবাদী সন্ত্রাসী সংগঠন। 
শাহাদাত-ই-আল হিকমা ৮ ফেব্রুয়ারি ২০০৩ সালে কাওসার হোসেন সিদ্দিক কর্তৃক প্রতিষ্ঠিত হয়। এর অর্থায়ন দাউদ ইব্রাহিম করেছে বলে ধারণা করা হচ্ছে। এটি ঘোষণা করেছিল যে তারা বাংলাদেশে একটি ইসলামিক স্টেট প্রতিষ্ঠার জন্য সশস্ত্র সংগ্রাম করবে। সিদ্দিক দাবি করেছেন তার দলে ৩৫ হাজার ‘কমান্ডো’ এবং ‘যোদ্ধা’ রয়েছে। এটি ৯ ফেব্রুয়ারি ২০০৩ বাংলাদেশ সরকার কর্তৃক নিষিদ্ধ ঘোষিত হয়েছিল। সিদ্দিকী ২০০৫ সালের নভেম্বর গ্রেফতার হন।
২০১১ সালের জুলাই মাসে, সিদ্দিকীকে রাজশাহী থেকে গ্রেপ্তার করা হয় যখন বাংলাদেশ পুলিশ তার নামে একটি তিন বছরের "নিখোঁজ" ওয়ারেন্ট "আবিষ্কার" করে। সিদ্দিকী ফ্রিডম পার্টিরও সদস্য ছিলেন। তিনি অতীতে বাংলাদেশের মুক্তিযুদ্ধকে "সন্ত্রাসী কার্যকলাপ" বলে উল্লেখ করেছেন। তিনি হিমালয় বেভারেজ কোম্পানি প্রতিষ্ঠা করেন যা তার মতে ৫ বিলিয়ন টাকার কোম্পানি। ২৮ জুলাই ২০১১ সালে তাকে কারাগারে পাঠানো হয়।
পশ্চিমবঙ্গে ২০১৪ সালের বর্ধমান বিস্ফোরণের জন্য ভারতের রাষ্ট্রীয় অনুসন্ধান সংস্থা এটির তদন্ত করেছিল।
ভূমিজ বিদ্রোহ

ভূমিজ বিদ্রোহ, যা গঙ্গা নারাইনের হাঙ্গামা নামেও পরিচিত, ছিল পূর্ববর্তী বঙ্গ রাজ্যের মেদিনীপুর জেলার ধলভূম এবং জঙ্গলমহল এলাকায় অবস্থিত ভূমিজ আদিবাসীদের দ্বারা ১৮৩২-১৮৩৩ সালে সংঘটিত একটি বিদ্রোহ। এর নেতৃত্বে ছিলেন গঙ্গা নারায়ণ সিং । ঐতিহাসিকরা একে চুয়াদ বিদ্রোহও বলেছেন।
২০০৫ ঢাকা গার্মেন্ট কারখানা ধস

২০০৫ ঢাকা গার্মেন্ট কারখানা ধস বা স্পেকট্রাম গার্মেন্ট ফ্যাক্টরি ধস যা কাঠামোগত ব্যর্থতার জন্য সোমবার, ১১ এপ্রিল ২০০৫ তারিখে বাংলাদেশের ঢাকার সাভার উপজেলায় ঘটে, যেখানে একটি নয় তলা বাণিজ্যিক ভবন ধসে পড়ে। ভবনটি ঢাকার প্রায় ৩০ কি.মি উত্তর-পশ্চিমে অবস্থিত। নিচতলায় একটি বয়লার বিস্ফোরণে ধসের সূত্রপাত হয়। ভবনটির মালিক ছিলেন একজন বাংলাদেশি ব্যবসায়ী শাহরিয়ার সায়িদ হুসাইন।
বাংলাদেশ সোসাইটি অব মাইক্রোবায়োলজিস্টস

বাংলাদেশ সোসাইটি অব মাইক্রোবায়োলজিস্টস (বিএসএম) বাংলাদেশী অণুজীববিজ্ঞানীদের একটি সংগঠন। ঢাকা বিশ্ববিদ্যালয়ের অণুজীববিজ্ঞান বিভাগে এর অবস্থান। এটি "বাংলাদেশ জার্নাল অব মাইক্রোবায়োলজি" নামে একটি জার্নাল প্রকাশ করে থাকে।
বাংলাদেশ সোসাইটি অব মাইক্রোবায়োলজিস্টস ১৯৭৬ সালে বাংলাদেশের কয়েকজন গবেষক এবং বুদ্ধিজীবীদের দ্বারা প্রতিষ্ঠিত হয়েছিল। প্রতিষ্ঠার পর থেকে এটি বাংলাদেশের অণুজীববিজ্ঞানী ও গবেষকদের বৃহত্তম সংগঠন হিসেবে আবির্ভূত হয়েছে। সোসাইটির প্রতিষ্ঠাতা সভাপতি ছিলেন মেজর জেনারেল মাহমুদুর রহমান চৌধুরী, যিনি ২৪ জুন, ১৯৯৯ সালে মারা যান।
মোগরাপাড়া

মোগরাপাড়া বর্তমান বাংলাদেশের সোনারগাঁওয়ের একটি মধ্যযুগীয় বসতি। এটি সোনারগাঁওয়ের প্রাচীনতম মুসলিম বসতি বলে মনে করা হয়।
সোনারগাঁয়ের শেষ হিন্দু রাজার আমলে মোগরাপাড়া রথখোলা নামে পরিচিত ছিল, যার অর্থ স্থানীয় ভাষায় রথের উঠান। মোগরাপাড়ায় ঐতিহাসিক কিছু মসজিদ ও সমাধির অবশিষ্টাংশ রয়েছে যা দেখায় যে এটি একটি সমৃদ্ধশালী মুসলিম বসতি ছিল। এখানে গিয়াসউদ্দিন আজম শাহের সমাধি রয়েছে। এছাড়া এখানে গোয়ালদি মসজিদ, ইউসুফগঞ্জ মসজিদ এবং দরগাবাড়ি কমপ্লেক্স দর্শনীয়। ১৩ শতকে এটি একটি বিখ্যাত ইসলামী শিক্ষা কেন্দ্র ছিল যখন মাওলানা শরফুদ্দিন আবু তাওয়ামা এখানে একটি ইসলামি আলোচনাকেন্দ্র পরিচালনা করেছিলেন। স্থানটিতে একটি কোষাগার এবং সঙ্গীত হলের ধ্বংসাবশেষ রয়েছে যা নির্দেশ করে যে এটি মুসলিম শাসকদের একটি প্রশাসনিক সদর দফতর হয়ে থাকতে পারে।
মোগরাপাড়া আজ ঢাকা-চট্টগ্রাম মহাসড়কের ধারে একটি ব্যস্ত গ্রাম এবং সোনারগাঁ উপজেলার মোগরাপাড়া ইউনিয়নে অবস্থিত। এটি একটি ঘনবসতিপূর্ণ এলাকা।
অ্যান ইম্পেরিয়াল ডিসেস্টার

অ্যান ইম্পেরিয়াল ডিসেস্টার: দ্য বেঙ্গল সাইক্লোন ১৮৭৬ নিউজিল্যান্ডের পণ্ডিত বেঞ্জামিন কিংসবারির একটি ইতিহাসভিত্তিক কাজ। মূলত ২০১৬ সালে ভিক্টোরিয়া ইউনিভার্সিটি অফ ওয়েলিংটনে লেখকের পিএইচডি থিসিস হিসাবে প্রণয়নকৃত, বইটি সমালোচকদের সমালোচনার জন্য ২০১৮ সালে প্রকাশিত হয়েছিল। এটি ১৮৭৬ সালের বেঙ্গল সাইক্লোন নিয়ে আলোচনা করে, যা ছিল ১৯ শতকের নিকৃষ্টতম প্রাকৃতিক দুর্যোগগুলির মধ্যে একটি এবং এতে ৩০০,০০০ জন পর্যন্ত প্রাণ হারায়, কিন্তু আজ তা প্রায় বিস্মৃত। কিংসবারির বইটি প্রথম একক-ভলিউম আধুনিক সাহিত্যকর্ম যা সম্পূর্ণরূপে এই বিপর্যয়টির জন্য নিবেদিত। সুনীল অমৃত (হার্ভার্ড), চন্দ্রিকা কৌল (সেন্ট অ্যান্ড্রুস), নন্দিনী গুপ্তু (অক্সফোর্ড), পিটার রব (এসওএএস), এবং রচনা মজুমদার (শিকাগো) এর মতো দক্ষিণ এশীয় পণ্ডিতরা এটির প্রশংসা করেছেন। 
"দ্য টেলিগ্রাফ" ( কলকাতা ) এবং "দ্য সানডে গার্ডিয়ানের" মতো মূলধারার ভারতীয় পত্রিকাগুলিতেও এটি ইতিবাচক পর্যালোচনা পেয়েছে।
ভদ্র রাজবংশ

ভদ্র রাজবংশ ( ) ছিল একটি বাঙালি ব্রাহ্মণ রাজবংশ যা প্রাচীন বাংলার সমতট অঞ্চলে শাসন করতো।
ব্রাহ্মণ বংশোদ্ভূত, তাদের শাসন ৭ম শতাব্দীর প্রথমার্ধে বিকাশ লাভ করে, যদিও তাদের ইতিহাস সম্পর্কে খুব কমই জানা যায়। রাজবংশের রাজারা "ভদ্র" প্রত্যয় দিয়ে নাম রেখেছিলেন, যার ফলে সামন্তপ্রধান সামন্ত নারায়ণভদ্র এবং জ্যেষ্ঠভদ্রের সাথে পারিবারিক সম্পর্কের ইঙ্গিত পাওয়া যায়, যাদের যথাক্রমে জয়নাগের ভাপ্পাঘোষবত অনুদান এবং ভাস্করবর্মনের নিধনপুর অনুদানে উল্লেখ পাওয়া যায়। দেদ্দাদেবী, প্রথম পাল সম্রাট প্রথম গোপালের স্ত্রী এবং তাঁর উত্তরাধিকারী ধর্মপালের মা, একজন ভদ্র রাজবংশীয় রাজার কন্যা ছিলেন বলে মনে করা হয়। উপরন্তু, চীনা পরিব্রাজক জুয়ানজাং (হিউয়েন সাং হিসেবে পরিচিত) নালন্দা মঠের একজন বিশিষ্ট পণ্ডিত শীলভদ্রকে এই পরিবারের একজন বংশধর হিসেবে বর্ণনা করেছেন। 
শেষটির প্রসঙ্গে, ঐতিহাসিক পিএল পল ধারণা করেন যে "ভদ্র" নামটি শুধুমাত্র শিলভদ্রের খ্যাতির ফলে রাজবংশের সাথে যুক্ত হয়েছিল। পল দাবি করেন যে পরিবারটি প্রকৃতপক্ষে খড়্গ রাজবংশের অনুরূপ ছিল, যারা ৭ম শতাব্দীর অবশিষ্ট সময়ে বাংলার সমতট অঞ্চল শাসন করেছিল। বিকল্পভাবে, এটাও হতে পারে যে ভদ্ররা তাদের দ্বারা উৎখাত হয়েছিল।
দক্ষিণ এশীয় আঞ্চলিক ট্রেড ইউনিয়ন পরিষদ

দক্ষিণ এশীয় আঞ্চলিক ট্রেড ইউনিয়ন পরিষদ (এসএআরটিইউসি) হলো দক্ষিণ এশিয়ার জাতীয় ট্রেড ইউনিয়ন কেন্দ্রগুলোর একটি ফেডারেশন। এসএআরটিইউসি এর লক্ষ্য হল এর সদস্য দেশগুলোতে শ্রমিকদের অধিকারসমূহ তুলে ধরা।
১৯৮৮ সালের জানুয়ারিতে দক্ষিণ এশীয় আঞ্চলিক সহযোগিতা সংস্থা (সার্ক)-এর সদস্য দেশ- আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কায় ইন্টারন্যাশনাল কনফেডারেশন অফ ফ্রি ট্রেড ইউনিয়ন (বর্তমানে আইটিইউসি)-এর সদস্য সংগঠনগুলোকে নিয়ে দক্ষিণ এশীয় আঞ্চলিক ট্রেড ইউনিয়ন পরিষদ গঠিত হয়। ভারতীয় ট্রেড ইউনিয়ন কেন্দ্র ইন্ডিয়ান ন্যাশনাল ট্রেড ইউনিয়ন কংগ্রেস এবং হিন্দ মজদুর সভা, এসএআরটিইউসি-এর প্রতিষ্ঠাতা সদস্য ছিল।
নজরুল ইসলাম খান (বাংলাদেশ মেটাল ওয়ার্কার্স ফেডারেশনের তৎকালীন সভাপতি) ২০০৩ সালে এসএআরটিইউসি-এর সাধারণ সম্পাদক ছিলেন।
পিপল'স ইউনাইটেড সোশ্যালিস্ট ফ্রন্ট

পিপলস ইউনাইটেড সোশ্যালিস্ট ফ্রন্ট ছিল ভারতের পশ্চিমবঙ্গের একটি নির্বাচনী জোট, যা ১৯৫২ সালের পশ্চিমবঙ্গ বিধানসভা নির্বাচনের আগে গঠিত হয়েছিল। ফ্রন্টটি সমাজতান্ত্রিক দল, ফরওয়ার্ড ব্লক (রুইকার) এবং ভারতের বিপ্লবী কমিউনিস্ট পার্টি (ঠাকুর) নিয়ে গঠিত হয়েছিল।
২৩৮ টি আসনের মধ্যে ফ্রন্ট ১০৫ আসনে প্রার্থী দিয়েছিল (৬৩ জন এসপি প্রার্থী, ৩২ জন এফবি(আর) এবং ১০ জন আরসিপিআই)। ফ্রন্ট প্রাপ্ত ভোটের ৪.৮৪% লাভ করে, কিন্তু এর মাত্র দুইজন প্রার্থী (দুজনেই রুইকার ফরওয়ার্ড ব্লক থেকে) আসন জিততে সক্ষম হয়।
নির্বাচনে ভারতীয় জাতীয় কংগ্রেস জিতেছিল, যারা বিধানসভায় নিজস্ব সংখ্যাগরিষ্ঠতা পেয়েছিল। কমিউনিস্টরা সবচেয়ে বড় বিরোধী দলে পরিণত হয়।
পরাগল খান

পরাগল খান ১৫ শতকের শেষের দিকে এবং ১৬ শতকের প্রথম দিকে বাংলা সালতানাতের একজন প্রশাসক এবং সামরিক কমান্ডার (লস্কর) ছিলেন। তিনি আলাউদ্দিন হোসেন শাহের সেনাপতি হিসেবে দায়িত্ব পালন করেন।
পরাগল খান এক অভিজাত মুসলিম পরিবারে জন্মগ্রহণ করেন, যারা বাংলার সুলতানের অধীনে সামরিক কমান্ডার হিসেবে কাজ করতেন এবং বংশানুক্রমিকভাবে চট্টগ্রাম অঞ্চলে বসবাস করছিলেন। তার পিতা রাস্তি খান, রুকুনউদ্দিন বারবাক শাহের অধীনে চট্টগ্রামের সামরিক কমান্ডার ছিলেন। তার পরিবার বংশ পরম্পরায় এ অঞ্চলে বসবাস করে আসছিল।
আলাউদ্দিন হোসেন শাহ চট্টগ্রাম জয় করার পর তিনি খানকে লস্কর উপাধি দিয়ে সেনাপতি নিযুক্ত করেন। তিনি বাংলা সালতানাতের শাসক শাহের কাছ থেকে প্রচুর জমি অনুদান পেয়েছিলেন। 
খান থাকতেন চট্টগ্রাম জেলার জোরারগঞ্জে। ১৫১২–১৫১৬ সালের বাংলা সালতানাত–ম্রা‌উক ইউ রাজ্যের যুদ্ধের পর তিনি চট্টগ্রাম অঞ্চলের গভর্নর নিযুক্ত হন। তিনি তাঁর সভাকবি কবীন্দ্র পরমেশ্বরকে পৃষ্ঠপোষকতা করেন। তিনি মহাভারতের প্রথম বাংলা সংস্করণ কবীন্দ্র মহাভারত রচনার পৃষ্ঠপোষকতা করেন, যাকে "পরাগলী মহাভারত"ও বলা হয়। ধারণা করা হয় পরাগলপুর গ্রামের নামকরণ করা হয়েছে তার নামানুসারে এবং এটি তার বংশধরদের নিবাস। গ্রামের বাসিন্দারা পরাগল দিঘির জল ব্যবহার করেন, যা তার নামের একটি জলাধার। তাঁর পুত্র ছিলেন নুসরাত খান, যিনি ছুটি খান নামেও পরিচিত। ইনিও তার পিতার মতো কবিদের পৃষ্ঠপোষকতা করতেন।
সংযুক্ত বাম নির্বাচন কমিটি

সংযু্ক্ত বাম নির্বাচন কমিটি ছিল ভারতের পশ্চিমবঙ্গে একটি নির্বাচনী জোট, যেটি ১৯৫৭ সালের পশ্চিমবঙ্গ বিধানসভা নির্বাচনের আগে গঠিত হয়েছিল।
কমিটিতে ভারতের কমিউনিস্ট পার্টি, বিপ্লবী সমাজতন্ত্রী দল, প্রজা সমাজতন্ত্রী দল, নিখিল ভারত ফরওয়ার্ড ব্লক এবং মার্ক্সবাদী ফরওয়ার্ড ব্লক ছিল। ১৯৫৭ সালের জানুয়ারিতে শহীদ মিনারে এক গণসভায় নির্বাচনী জোট গঠনের ঘোষণা দেওয়া হয়।
ফ্রন্ট রাজ্যে ৩৩.৬% ভোট এবং বিধানসভার ১৯৬ টি আসনের মধ্যে ৮০ টি লাভ করেছে।
মৃধা

বাংলাদেশে একজন মৃধা হলেন সশস্ত্র বাহিনীর প্রথম শ্রেণীর একজন সেনাপতি যিনি প্রাক-ব্রিটিশ আমলে একজন জমিদারের (ভূমিস্বামী) অধীনে নিযুক্ত ছিলেন, যাকে অসহযোগী প্রজাদের বিরুদ্ধে এবং জমির বিরোধে অন্যান্য জমিদারদের বাহিনীর বিরুদ্ধে নিরাপত্তারক্ষী হিসাবে ব্যবহার করা হত। এটি ধারণা করা হয় যে মুঘল যুগে মৃধাদের একটি অংশ ছিল মুঘল তীরন্দাজ বাহিনীর অভিজাত শ্রেণীর তীরন্দাজ যারা ঢাকা, টাঙ্গাইল এবং বিক্রমপুরে এবং এর আশেপাশে বসবাস করতেন।
মৃধা বংশগত নাম হিসেবেও ব্যবহার করা হয়। এটি উল্লেখ করতে পারে:
ইজ্জউদ্দীন ইয়াহিয়া

ইজ্জউদ্দীন ইয়াহিয়া ( , মৃত্যু ১৩৩৮) ছিলেন প্রাদেশিক সাতগাঁওয়ের গভর্নর যিনি ১৩২৮ থেকে ১৩৩৮ সাল পর্যন্ত রাজত্ব করেছিলেন। 
ইজ্জউদ্দীন তুঘলক দিল্লি সালতানাতের অধীনে গভর্নর হিসেবে নিযুক্ত হন। শামসুদ্দিন ইলিয়াস শাহ ইজ্জউদ্দিনের অধীনে চাকরি নেন। ইজ্জউদ্দিন বাংলার হিন্দু ও বৌদ্ধদের মধ্যে ইসলামের প্রসারকে আরও উৎসাহিত করেন। ১৩৩৮ সালে তার মৃত্যুর পর, ইলিয়াস শাহ সাতগাঁওয়ের নিয়ন্ত্রণ নেন এবং দিল্লি থেকে স্বাধীনতা ঘোষণা করেন।
টেডি (চলচ্চিত্র)

টেডি হলো একটি ২০২১ সালের ভারতীয় তামিল ভাষার ফ্যান্টাসি অ্যাকশন ফিল্ম যা শক্তি সৌন্দর রাজন রচনা ও পরিচালনা করেছেন। সতীশ , করুণাকরণ এবং মাগিজ থিরুমেনি এই ছবিতে সহকারী ভূমিকায় অভিনয় করেছেন। এটি প্রথম তামিল চলচ্চিত্র যা ভারতীয় অ্যানিমেশন কোম্পানিকে একটি বিশেষ অ্যানিমেটেড চরিত্র ডিজাইন করার জন্য ব্যবহার করে এবং কোচদাইইয়ান (2014) এর পরে তামিল ভাষায় দ্বিতীয় মোশন-ক্যাপচার চলচ্চিত্র। এটি ১২ই মার্চ ২০২১ তারিখে হটস্টার এ বিশ্বব্যাপী মুক্তি পায়।
আর্য (অভিনেতা)

জামশাদ চেথিরাকাথ বা আর্য হলেন একজন ভারতীয় অভিনেতা এবং প্রযোজক। যিনি প্রধানত তামিল সিনেমায় অভিনয় করেন।
2010 সালে, আর্য নতুন প্রতিভাকে প্রচার করতে এবং ছোট বাজেটের চলচ্চিত্রে অর্থায়নে সহায়তা করার জন্য চলচ্চিত্র নির্মাণে উদ্যোগী হন। তিনি ব্যানার "দ্য শো পিপল" প্রতিষ্ঠা করেন এবং প্রথম প্রযোজনা করেন কমেডি ফিল্ম "বস এঙ্গিরা ভাস্করন" যেটিতে তিনি নিজে অভিনয় করেছিলেন, যার পরে তিনি "সুকার পাদিথুরাই" প্রযোজনা করেন , যা অপ্রকাশিত রয়ে গেছে। তিনি ২০১৩ সালে ফিল্ম ডিস্ট্রিবিউশনে উদ্যোগী হন, কারণ তিনি তার নিজের ফিল্ম "ইরানদাম উলাগামের" এফএমএস (সিঙ্গাপুর এবং মালয়েশিয়া) থিয়েট্রিকাল স্বত্ব কিনেছিলেন ।
অটোর টেলিভিশন এবং প্রিন্ট মার্কেটিং প্রচারণার দূত আর্য, পোথিসের পোশাকের ফ্ল্যাগশিপ ব্র্যান্ড।
ইউনাইটেড ডেমোক্রেটিক পিপল'স ফ্রন্ট

ইউনাইটেড ডেমোক্রেটিক পিপলস ফ্রন্ট ছিল ভারতের পশ্চিমবঙ্গের একটি নির্বাচনী জোট, যা ১৯৫৭ সালের পশ্চিমবঙ্গ বিধানসভা নির্বাচনের আগে গঠিত হয়েছিল। ফ্রন্টটি জনসংঘ, হিন্দু মহাসভা, ভারতের বিপ্লবী কমিউনিস্ট পার্টি (ঠাকুর) এবং স্বাধীন কংগ্রেস ভিন্নমতাবলম্বীদের একটি অংশ নিয়ে গঠিত ছিল।
ইউডিপিএফ মোট ১০০ জন প্রার্থী দিয়েছে। যাদের মধ্যে জনসংঘ ৩২, হিন্দু মহাসভা ৩৭, আরসিপিআই (ঠাকুর) ২ ও ২৭ জন স্বতন্ত্র প্রার্থী।
পশ্চিমবঙ্গে জনসংঘ এবং একটি বামপন্থী দলের মধ্যে নির্বাচনী সহযোগিতার এটাই ছিল একমাত্র পরীক্ষা।
যুক্ত বামফ্রন্ট (১৯৬২)

যুক্ত বামফ্রন্ট ছিল ভারতের পশ্চিমবঙ্গের একটি নির্বাচনী জোট, যা ১৯৬২ সালের পশ্চিমবঙ্গ বিধানসভা নির্বাচনের আগে গঠিত হয়েছিল। রাজ্যে বিদ্যমান খাদ্য সংকট একটি মূল বিষয় হয়ে দাঁড়িয়েছিল যা বিভিন্ন বাম দলকে হাত মেলাতে প্ররোচিত করেছিল। ফ্রন্টে ভারতের কমিউনিস্ট পার্টি, সারা ভারত ফরওয়ার্ড ব্লক, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ভারতের বলশেভিক পার্টি এবং বিপ্লবী সমাজতন্ত্রী দল অন্তর্ভুক্ত ছিল। ফ্রন্ট ২৫২টি আসনের মধ্যে ৭৪টি আসনে জয়ী হয়।
পিপল'স ইউনাইটেড লেফট ফ্রন্ট

পিপলস ইউনাইটেড বামফ্রন্ট ছিল ভারতের পশ্চিমবঙ্গে একটি নির্বাচনী জোট, যা ১৯৬৭ সালের পশ্চিমবঙ্গ বিধানসভা নির্বাচনের আগে ১৯৬৬ সালের ডিসেম্বরে গঠিত হয়েছিল। ফ্রন্টে ভারতের কমিউনিস্ট পার্টি, ইংরেজ কংগ্রেস, সারা ভারত ফরওয়ার্ড ব্লক এবং ভারতের বলশেভিক পার্টি অন্তর্ভুক্ত ছিল। ফ্রন্ট ২৮০টি আসনের মধ্যে ৬৩টি আসনে বিজয়ী হয়। নির্বাচনের পর PULF, সংযুক্ত বামফ্রন্টের সাথে একীভূত হয়ে যুক্তফ্রন্ট গঠন করে‌। যুক্তফ্রন্ট রাজ্যে প্রথমবারের মতো ভারতীয় জাতীয় কংগ্রেসকে পদচ্যুত করে একটি রাজ্য-সরকার গঠন করে।
মুজাম্মিল হুসাইন কাপাদিয়া

মুজাম্মিল হুসাইন কাপাদিয়া (১৯৬১ – ২০২১) ছিলেন একজন পাকিস্তানি ইসলামি পণ্ডিত, শিক্ষাবিদ এবং ইকরা রোজাতুল আতফাল ট্রাস্টের প্রতিষ্ঠাতা সদস্য।
তিনি ১৯৮১ সালে জামিয়া উলুমুল ইসলামিয়া থেকে স্নাতক পাশ করেন। তিনি ওয়ালি হাসান টঙ্কির তত্ত্বাবধানে ইসলামি আইনশাস্ত্রে বিশেষজ্ঞ হয়ে মুফতির সনদও লাভ করেন। তিনি মক্কার উম্মুল কুরা বিশ্ববিদ্যালয়ে ধর্মীয় নীতি বিষয়ে পাঁচ বছর অধ্যয়ন করেন।
তিনি ২০২১ সালের ফেব্রুয়ারিতে মারা যান। বিন্নুরী টাউনের জামিয়া উলুমুল ইসলামিয়া বিশ্ববিদ্যালয় এবং তার শিক্ষক মুহাম্মদ রফিক তার জানাজা পড়ান, যাতে হাজার হাজার আলেম-ছাত্র ও মানুষ অংশ নেন। আব্দুর রাজ্জাক ইস্কান্দার, সৈয়দ সুলাইমান ইউসুফ বিন্নুরী, আনোয়ারুল হক হাক্কানি, খালিদ মাহমুদ, মুহাম্মদ হানিফ জলন্ধরি, আজিজুর রহমান রহমানি মাওলানা, ইমদাদুল্লাহ ইউসুফজাই, হক নওয়াজ এবং অন্যান্য আলেমগণ তার জানাজায় অংশ নেন। তাকে মেওয়া শাহ কবরস্থানে দাফন করা হয়।
নওয়াজ দেওবন্দি

মোহাম্মদ নওয়াজ খান (সাধারণত নওয়াজ দেওবন্দি নামে পরিচিত; জন্ম ১৬ জুলাই ১৯৫৬) একজন ভারতীয় উর্দু ভাষার কবি। তিনি একজন গজল লেখকও, বিখ্যাত গজল গায়ক জগজিৎ সিং তার লেখা বেশ কয়েকটি গজল গেয়েছেন।
নওয়াজ দেওবন্দি ভারতের বিভিন্ন শহরে ৫০০০ টিরও বেশি কাব্যিক সম্মেলন (মাহফিল) এবং কবি সম্মেলনে অংশ নিয়েছেন। এছাড়াও তিনি মার্কিন যুক্তরাষ্ট্র, যুক্তরাজ্য, সংযুক্ত আরব আমিরাত, অস্ট্রেলিয়া, কানাডা, সিঙ্গাপুর, সৌদি আরব, কুয়েত, কাতার, বাহরাইন, ওমান এবং পাকিস্তানসহ বিভিন্ন দেশে ভ্রমণ করেছেন।
শিহাবুদ্দিন নদভী

মোহাম্মদ শিহাবুদ্দিন নদভী (১৯৩১-২০০২) ছিলেন একজন ভারতীয় ইসলামি শিক্ষাবাদী দার্শনিক, ধর্মীয় সংস্কারক এবং লেখক। তিনি ১৯৩১ সালের ১২ই নভেম্বর বেঙ্গালুরু শহরে জন্মগ্রহণ করেন। তিনি কুরআন, হাদিস এবং আধুনিক বিজ্ঞানের উপর ১০০ টিরও বেশি বই লিখেছেন। তিনি ১৯৭০ সালে বেঙ্গালুরুতে কুরআন-বিজ্ঞানের উপর গবেষণার জন্য একটি কেন্দ্র হিসাবে ফুরকানিয়া একাডেমি প্রতিষ্ঠা করেন। কিছু আলেম তাকে মুজাদ্দিদ (ধর্মীয় পুনরুজ্জীবনবাদী) বলে মনে করেন। তিনি ২০০২ সালের এপ্রিলে মারা যান।
তার লেখা বইগুলোর মধ্যে রয়েছে:
সৌদি আরবে হিন্দুধর্ম

হিন্দুধর্ম সৌদি আরবের তৃতীয় বৃহত্তম ধর্ম এবং দেশটিতে বসবাসকারী মোট জনসংখ্যার প্রায় ১.৩%। ২০২০ সালের তথ্যনুসারে সৌদি আরবে হিন্দু ধর্মাবলম্বীদের সংখ্যা প্রায় ৪৫১,৩৪৭ জন এবং এটি প্রতিদিন বৃদ্ধি পাচ্ছে । হিন্দু ধর্মাবলম্বীদের মধ্যে বেশিরভাগই ভারতীয় এবং নেপালি বংশোদ্ভূত।
সৌদি আরব একটি ইসলামী ধর্মতন্ত্র। সুন্নি ইসলাম হলো রাষ্ট্রীয় ধর্ম এবং ইসলাম ছাড়া অন্য কোনো ধর্মের চর্চা প্রকাশ্যে অনুমোদিত নয়। শুধুমাত্র মুসলমানদের জাতীয়তা অর্জনের অনুমতি দেওয়া হয়। এখানে বসবাসকারী হিন্দুরা সবাই কর্ম বা পর্যটনসূত্রে প্রবাসী।
হিন্দুদের পর্যাপ্ত জনসংখ্যা থাকা সত্ত্বেও অমুসলিমদের জন্য কোন হিন্দু মন্দির বা অন্য কোন উপাসনালয় নেই এবং অমুসলিমদের ধর্মের স্বাধীনতা খুবই সীমিত।
অন্যান্য অমুসলিম ধর্মের মতো, সৌদি আরবে হিন্দুদের প্রকাশ্যে উপাসনা করার অনুমতি নেই। সৌদি আরব কর্তৃপক্ষের দ্বারা হিন্দুধর্মীয় সামগ্রী ধ্বংসের কিছু অভিযোগও পাওয়া গেছে। সৌদি কর্তৃপক্ষ হিন্দু কালচার ও পূজা অর্চনা এবং ধর্মীয় অনুশীলনকে কঠোরভাবে নিন্দা করে। মুসলমানদের ইসলাম ত্যাগ করার অনুমতি দেওয়া হয় না কারণ এটি ধর্মত্যাগ হিসাবে মৃত্যুদণ্ডে দণ্ডনীয়। বাইবেল, ভগবদ্গীতা এবং আহমেদি বইয়ের মতো অমুসলিম ধর্মীয় সামগ্রী বিতরণ ও মুসলিমরা ধর্মান্তর হওয়া অবৈধ।
২৪ মার্চ ২০০৫-এ সৌদি কর্তৃপক্ষ রিয়াদের একটি পরিবারের অ্যাপার্টমেন্টের ধর্মীয় জিনিসগুলি ধ্বংস করে।
মাদ্রাসা ইনামিয়া

মাদ্রাসা ইনামিয়া ক্যাম্পারডাউন দক্ষিণ আফ্রিকার ডারবানে অবস্থিত একটি উচ্চতর ইসলামি শিক্ষাপ্রতিষ্ঠান। যুক্তরাষ্ট্র, কানাডা, বেলজিয়াম, ভারত, শ্রীলঙ্কা, পাকিস্তান, মালয়েশিয়া, ফিলিপাইন, মোজাম্বিক, মালাউই, জাম্বিয়া এবং অস্ট্রেলিয়ার বেশ কিছু শিক্ষার্থী এই মাদ্রাসায় শিক্ষা গ্রহণ করছে।
মাদ্রাসাটি নিম্নের কোর্সগুলো প্রদান করে:
নিচে "আলিম কোর্সের" বিষয়গুলোর একটি সংক্ষিপ্ত পর্যালোচনা দেওয়া হলো:
মাদ্রাসাটি "একাডেমি ফর ইসলামিক রিসার্চ এর" অধীনে অনেকগুলো বই এবং নিবন্ধ প্রকাশ করেছে। এর মধ্যে রয়েছে:
ফুমিয়া উনোকি

ফুমিয়া উনোকি (, ; জন্ম: ৪ জুলাই ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।
ফুমিয়া উনোকি ২০০১ সালের ৪ঠা জুলাই তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আলবার্ট আইনস্টাইন মাধ্যমিক বিদ্যালয়

অ্যালবার্ট আইনস্টাইন হাই স্কুল মেরিল্যান্ডের কেনসিংটনে অবস্থিত একটি মাধ্যমিক বিদ্যালয় । এটি ৭ই সেপ্টেম্বর, ১৯৬২ সালে খোলা হয়। জার্মানে জন্মগ্রহণকারী বিশ্বখ্যাত পদার্থবিজ্ঞানী আলবার্ট আইনস্টাইনের নামানুসারে এই বিদ্যালয়টির নামকরণ করা হয়েছে।বর্তমানে এটি মন্টগোমারি কাউন্টি পাবলিক স্কুল (MCPS) সিস্টেমের অংশ।
ডাউন কাউন্টি কনসোর্টিয়ামের একটি অংশ হিসেবে পদার্থবিজ্ঞানী আলবার্ট আইনস্টাইন পাঁচটি একাডেমি অফার করেন। এখানে একাডেমিক প্রোগ্রামের মধ্যে রয়েছে একাডেমি অফ ফাইন্যান্স, বিজনেস এবং মার্কেটিং। এছাড়া রয়েছে আন্তর্জাতিক ব্যাকালোরেট প্রোগ্রাম; ভিজ্যুয়াল এবং পারফর্মিং আর্টস একাডেমি; রেনেসাঁ একাডেমি। সম্প্রতি এখানে একটি শিক্ষক একাডেমি হয়েছে। যা মন্টগোমারি কাউন্টির ভিজ্যুয়াল আর্ট সেন্টারের বাড়িও।
আইনস্টাইন মাধ্যমিক বিদ্যালয় একটি ইন্টারন্যাশনাল ব্যাকালোরেট (IB) ডিপ্লোমা প্রতিষ্ঠান। এখানে বিশ্বের বিভিন্ন জায়গার শিক্ষার্থীদের ডিপ্লোমা কোর্স সম্পন্ন করার সুযোগ দেয়া হয়।
আফ্রিকান হকি ফেডারেশন

আফ্রিকান হকি ফেডারেশন আফ্রিকা মহাদেশে ফিল্ড হকির নিয়ন্ত্রক সংগঠন। ২৫ সদস্য বিশিষ্ট এই সংগঠনের মূল লক্ষ্য হলো আফ্রিকার বিভিন্ন দেশে ফিল্ড হকির প্রতি আগ্রহ বৃদ্ধি করা এবং জনপ্রিয়তা বাড়িয়ে তোলা। এটি দুবছর অন্তর অন্তর পুরুষ ও মহিলাদের পৃথক ফিল্ড হকি প্রতিযোগিতা "আফ্রিকা কাপ অব নেশন্স" আয়োজন করে থাকে।
মাহমুদ আশরাফ উসমানি

মাহমুদ আশরাফ উসমানি (১৪ মে ১৯৫১ - ২৭ ফেব্রুয়ারী ২০২২) একজন পাকিস্তানি ইসলামি পণ্ডিত, মুফতি, লেখক এবং দারুল উলুম করাচির দারুল-ইফতার প্রধান ছিলেন। তিনি জামিয়া আশরাফিয়া এবং মদিনা বিশ্ববিদ্যালয়ের একজন প্রাক্তন ছাত্র ছিলেন। তিনি এক লক্ষেরও বেশি ফতোয়া জারি করেছেন এবং হাদিস, রহস্যবাদ, আইনশাস্ত্র এবং তাফসীর বিষয়ে প্রায় তিন ডজন বই লিখেছেন।
মাহমুদ আশরাফ উসমানি ১৯৫১ সালের ১৪ই মে লাহোরে দেওবন্দের উসমানি পরিবারে জন্মগ্রহণ করেন। তার পিতা জাকি কাইফি ছিলেন উর্দু ভাষার একজন কবি এবং ইসলামি পণ্ডিত মুহাম্মদ শফি উসমানির জ্যেষ্ঠ পুত্র।
উসমানি ইফতিখার আহমদ কায়সারের কাছে "কুরআন" মুখস্থ করা শুরু করেন এবং রৌনক আলীর কাছে এটি মুখস্থ করা শেষ করেন। তিনি বাড়িতেই প্রাথমিক শিক্ষা লাভ করেন এবং ১৯৭০ সালে লাহোরের জামিয়া আশরাফিয়া থেকে ঐতিহ্যবাহী দারসে নিজামিতে স্নাতক পাশ করেন। তিনি আশরাফিয়া মাদ্রাসায় দুই বছর অধ্যাপনা করার পর মদিনা বিশ্ববিদ্যালয়ে অধ্যয়নের জন্য চলে যান। এদিকে তার বাবা জাকি কাইফি মারা গেলেও তিনি তার মাতৃশিক্ষায়তন জামিয়া আশরাফিয়ায় পড়াতে থাকেন। ১৯৯০ সালে তিনি দারুল উলুম করাচিতে যোগদান করেন, যেখানে তিনি "সহীহ বুখারী" পড়াতেন এবং মুফতি পদে অধিষ্ঠিত হন।
উসমানি ৭০ বছর বয়সে ২০২২ সালের ২৭ ফেব্রুয়ারি করাচিতে মারা যান। সকাল সাড়ে ১১টায় দারুল উলুম করাচিতে তার জানাজা অনুষ্ঠিত হয় এবং সেখানে তাকে দাফন করা হয়। জমিয়ত উলামায়ে ইসলাম (ফ) এর প্রধান ফজলুর রহমান মুহাম্মদ তাকি উসমানির সঙ্গে যোগাযোগ করে শোক প্রকাশ করেন।
উসমানি এক লাখেরও বেশি ফতোয়া জারি করেন। এছাড়াও তিনি হাদিস, সুফিবাদ, ফিকহ ও তাফসীর বিষয়ে প্রায় তিন ডজন গ্রন্থ রচনা করেছেন। তার রচনা সমূহের মধ্যে রয়েছে:
নাসিরুদ্দিন খাকওয়ানি

মুহাম্মদ নাসিরুদ্দিন খান খাকওয়ানি (مولانا حافظ ناصرالدین خان خاکوانی) (জন্ম: ১৯৪২) একজন পাকিস্তানি ইসলামি পণ্ডিত এবং আলমি মজলিস তাহাফফুজ খতমে নবুয়তের আমির (আগস্ট ২০২১-বর্তমান)। নাসিরুদ্দিন পূর্বে সহকারী আমির হিসেবে দায়িত্ব পালন করেছেন। আব্দুর রাজ্জাক ইস্কান্দারের মৃত্যুর পর তাকে আলমি মজলিস তাহাফফুজ খতমে নবুয়তের আমির হিসেবে নিযুক্ত করা হয়।
মিঠাপুকুর বন রেঞ্জ

মিঠাপুকুর বন রেঞ্জ বা মিঠাপুকুর ফরেস্ট রেঞ্জ বাংলাদেশের রংপুর জেলায় অবস্থিত একাধিক বনাঞ্চলের সমন্বয়ে গঠিত সংরক্ষিত বনভূমি। ১৯৫৬ সালে প্রতিষ্ঠিত এই বনভূমি মোট ৬ টি বনবিটের সমন্বয়ে গঠিত। মিঠাপুকুর বন রেঞ্জ বাংলাদেশ বন ও পরিবেশ মন্ত্রণালয় এর অধীনে সামাজিক বন বিভাগ, রংপুর দ্বারা পরিচালিত একাধিক সংরক্ষিত বনাঞ্চল।
মিঠাপুকুর ফরেস্ট রেঞ্জ মোট ৬ টি বন বিট নিয়ে রংপুর জেলার তিনটি উপজেলায় বিস্তৃত। এরমধ্যে বদরগঞ্জ উপজেলায় ১টি, মিঠাপুকুর উপজেলায় ৩টি ও পীরগঞ্জ উপজেলায় ২ টি বন বিট অবস্থিত।
মিঠাপুকুর বন রেঞ্জের সদর বিটে প্রায় ১৫০ বছরের পুরানো শাল গাছ রয়েছে। মাঝে উলডট, বাঁশ ও বেত বাগান সৃজন করা হয়েছে। এখানে প্রচুর পরিমাণে দ্রুত বর্ধনশীল ইউক্যালিপটাস আকাশমনি গাছ রোপণ করা হয়েছে।
বর্তমানে মিঠাপুকুর ফরেস্ট রেঞ্জের অধিকাংশ বনভূমি অবৈধ দখল হয়ে গেছে। দখলকৃত ভূমি উদ্ধারে বন কর্মকর্তারা সব মিলিয়ে শতাধিক মামলা করেছেন। পর্যাপ্ত নিরাপত্তার অভাবে প্রতিনিয়ত বনজ সম্পদ গাছ দুর্বৃত্তরা কেটে নিয়ে যায়। সংরক্ষিত বনের জায়গা দখল করে ভূমিহীনরা বাড়ি তৈরি করছে। স্থানীয়দের দাবি বন কর্মকর্তাদের যোগসাজশেই অবৈধ দখল ও বনজ সম্পদ চুরির ঘটনা ঘটছে।
শ্রীলঙ্কায় হিন্দুধর্ম

হিন্দুধর্ম হল শ্রীলঙ্কার প্রাচীনতম ধর্মগুলির মধ্যে একটি ।মন্দিরগুলি ২,০০০ বছরেরও বেশি পুরনো ৷ ২০১১ সালের হিসাবে , শ্রীলঙ্কার জনসংখ্যার ১২.৬% হিন্দু ।
১৯১৫ সালের আদমশুমারি অনুসারে , হিন্দুরা শ্রীলঙ্কার জনসংখ্যার প্রায় ২৫% ( ব্রিটিশদের দ্বারা আনা চুক্তিবদ্ধ শ্রমিক সহ)।  উত্তর ও পূর্ব প্রদেশে (যেখানে তামিলরা সবচেয়ে বেশি জনসংখ্যার দিক থেকে) কেন্দ্রীয় অঞ্চল এবং রাজধানী কলম্বোতে হিন্দু ধর্মের প্রাধান্য রয়েছে । ২০১১ সালের আদমশুমারি অনুসারে, শ্রীলঙ্কায় ২,৫৫৪,৬০৬ জন হিন্দু (দেশের জনসংখ্যার ১২.৬%) রয়েছে। শ্রীলঙ্কার গৃহযুদ্ধের সময় অনেক তামিল দেশত্যাগ করে শ্রীলঙ্কার তামিল প্রবাসীদের দ্বারা নির্মিত হিন্দু মন্দিরগুলি তাদের ধর্ম, ঐতিহ্য এবং সংস্কৃতি বজায় রাখে।
বেশিরভাগ শ্রীলঙ্কার হিন্দুরা শিবের ভক্ত। শ্রীলঙ্কায় শিবের পাঁচটি আবাস রয়েছে। যা পঞ্চ ঈশ্বরাম নামে পরিচিত । পবিত্র স্থানগুলি রাজা রাবণ দ্বারা নির্মিত বলে বিশ্বাস করা হয় । দেব সেনাপতি কার্তিক অন্যতম জনপ্রিয় হিন্দু দেবতা । বৌদ্ধ সিংহলী এবং আদিবাসী বেদরা দেবতা কাথারাগামা দেবীয়োর স্থানীয় প্রতিকৃতিকে পূজা করে ।
১৯৮১ সালের আদমশুমারি অনুসারে শ্রীলঙ্কায় 2,297,800 জন হিন্দু ছিল। ২০১২ সালের আদমশুমারিতে দেশে 2,554,606 জন হিন্দুর কথা বলা হয়েছে। ২০০৪ সালের সুনামির সময় শুধুমাত্র এলটিটিই নিয়ন্ত্রিত এলাকায় বিশ হাজার মানুষ মারা গিয়েছিল ।
প্রধানত ব্রিটিশদের ভারতে আসা এবং শ্রীলঙ্কার গৃহযুদ্ধের কারণে অভিবাসনের কারণে হিন্দু শতাংশ ১৮৮১ সালে ২১.৫১ % থেকে ২০১২ সালে ১২.৫৮% এ হ্রাস পেয়েছে ।
শ্রীলঙ্কার প্রথম প্রধান হিন্দু ধর্মের উল্লেখ পাওয়া যায় মহাকাব্য রামায়ণে ।  শ্রীলঙ্কা শাসন করত যক্ষ রাজা কুবের । লঙ্কার সিংহাসন কুবেরের সৎ ভাই রাবণ । প্রধান প্রতিপক্ষ রাম ( বিষ্ণুর সপ্তম অবতার ) দ্বারা নিহত হন ।  রামায়ণে ভারত ও শ্রীলঙ্কার মধ্যে "রামের" সেতুর কথাও উল্লেখ করা হয়েছে, যেটি হনুমান এবং অন্যদের সহায়তায় রাম পাথর দিয়ে তৈরি করেছিলেন । বর্তমান স্যাটেলাইট চিত্রগুলিতে লক্ষ্য করা যায় যে সেতুর অবশিষ্টাংশ শ্রীলঙ্কাকে ভারতের সাথে সংযুক্ত করছে ৷ প্রত্নতাত্ত্বিক প্রমাণ রাজকুমার বিজয় আগমনের আগে প্রাগৈতিহাসিক কাল থেকে শ্রীলঙ্কার কিছু অংশে শিবের উপাসনাকে সমর্থন করে । উল্লেখ যে রাবণও শিবের অনেক বড় ভক্ত ছিলেন ।
আকরাম তুফানি

আকরাম তুফানি (১৯৩০ – ২৬ ডিসেম্বর ২০২১; () একজন পাকিস্তানি ইসলামি পন্ডিত এবং আলমি মজলিস তাহাফফুজ খতমে নবুয়তের কেন্দ্রীয় নেতাদের একজন। তিনি জামিয়া আশরাফিয়ার প্রাক্তন ছাত্র ছিলেন এবং সারগোদার স্থানীয় একটি মসজিদের খতিব ছিলেন। তিনি সারগোদায় খাতেমুন নাবিয়্যিন মেডিকেল কমপ্লেক্স অ্যান্ড হার্ট সেন্টার প্রতিষ্ঠা করেন। ২০২১ সালের ২৬ ডিসেম্বর হৃদরোগে আক্রান্ত হয়ে তুফানি মারা যান।
তিনি জামিয়া আশরাফিয়া থেকে দারসে নিজামিতে স্নাতক পাশ করেন এবং ১৯৬৪ সালে হাদিস শিক্ষা শেষ করেন। স্নাতক শেষ হওয়ার পর তিনি সারগোদায় চলে যান এবং স্থানীয় একটি মসজিদে প্রচার শুরু করেন।
তিনি আহমদ আলি লাহোরি, আতাউল্লাহ শাহ বুখারী, শামসুল হক আফগানি, মাওলানা রসুল খান, গোলাম গাউস হাজারভি, মাওলানা মুহাম্মদ আবদুল্লাহ বাহলভী এবং খাজা খান মুহাম্মদসহ বিশিষ্ট আলেমদের কাছ থেকে উপকৃত হয়েছেন।
দাওয়াত এবং ধর্মীয় প্রচারের স্বার্থে তিনি বহু দেশ ভ্রমণ করেন। এছাড়াও তিনি অনেকগুলো গ্রন্থ লিখেছেন। ১৯৫৮ সালে মুলতানে তিনি আতাউল্লাহ শাহ বুখারীর খেদমত করে নিজেকে ধন্য মনে করেন। এছাড়াও তিনি হুসাইন আহমদ মাদানির সাথেও চিঠিপত্র আদান-প্রদান করতেন।
তিনি সারগোদায় খাতেমুন নাবিয়্যিন মেডিকেল কমপ্লেক্স অ্যান্ড হার্ট সেন্টার প্রতিষ্ঠা করেন, যা পাকিস্তানের অন্যতম সেরা হাসপাতাল। হাসপাতালের অত্যাধুনিক চিকিৎসা সুবিধা যেমন এনজিওগ্রাফি, এনজিওপ্লাস্টি, ইকোগ্রাফি, ভেন্টিলেটর, ইসিজি, অ্যাম্বুলেন্স এবং সমস্ত বাহ্যিক সুবিধা রয়েছে। এছাড়াও হাসপাতালটিতে চিকিৎসা খরচ অর্ধেক।
তিনি ২০২১ সালের ২৬ ডিসেম্বর হৃদরোগে আক্রান্ত হয়ে মারা যান। ফজলুর রহমানসহ অন্যরা তার মৃত্যুতে শোক প্রকাশ করেন।
অসলো ক্যাথেড্রাল স্কুল

স্কোলা অসলোয়েনসিস, নরওয়েজিয়ান ভাষায় অসলো কাতেড্রালস্কোল ("অসলো ক্যাথেড্রাল স্কুল") নামে পরিচিত এবং সাধারণত "কাট্টা" নামে পরিচিত, নরওয়ের অসলোতে অবস্থিত একটি নির্বাচিত উচ্চ মাধ্যমিক বিদ্যালয়। স্কুল কলেজ প্রস্তুতিমূলক করার প্রস্তাব দেয় নরওয়েজীয় বিদ্যালয় পদ্ধতির (আক্ষরিক অনুবাদ: "পড়াশোনার জন্য বিশেষীকরণ" )। অসলো ক্যাথেড্রাল স্কুল নরওয়ের চারটি স্কুলের মধ্যে একটি মধ্যযুগে যার উত্স খুঁজে পাওয়া যায়। এটি সাধারণত নরওয়ের সবচেয়ে মর্যাদাপূর্ণ বিদ্যালয়গুলির মধ্যে একটি হিসাবে বিবেচিত হয়, যা ২০০৩ সালে তার ৮৫০ তম বার্ষিকী উদযাপন করেছে।
গুখক

গুখক ছিল মধ্যযুগীয় কোরীয় ইতিহাসের সিলা যুগের উচ্চ শিক্ষার একমাত্র নথিভুক্ত প্রতিষ্ঠান। এটি চীনা ঐতিহ্যবাহী প্রশিক্ষণ প্রদান করত। এর পূর্ববর্তী প্রতিষ্ঠান, তাইহক, ৩৭২ সালে প্রতিষ্ঠিত হয়েছিল।
সর্দার প্যাটেল বিশ্ববিদ্যালয় মান্ডি

সর্দার প্যাটেল বিশ্ববিদ্যালয় মান্ডি, হিমাচল প্রদেশ। যা আগে সর্দার বল্লভভাই প্যাটেল ক্লাস্টার ইউনিভার্সিটি নামে পরিচিত ছিল, যাকে হিমাচল প্রদেশ রাজ্যের দ্বিতীয় বিশ্ববিদ্যালয়ের মর্যাদা দেয় হিমাচল প্রদেশ সরকার ২০২২ সালের এপ্রিল মাসে।
জোবাইদা খাতুন

জুবায়দা হাতুন (মৃত্যু ১০৯৯, রে) ছিলেন প্রথম মালিক শাহের চাচাতো বোন ও স্ত্রী এবং বার্কিয়ারুকের মা।
জুবায়দা খাতুন চাঘরি বেগের পুত্র আমির ইয়াকুতির ঘরে জন্মগ্রহণ করেন। তিনি তার চাচাতো ভাই মালিক-শাহ প্রথমকে বিয়ে করেন। ১০৮১ সালে তাদের সন্তান বার্কিয়ারুকের জন্ম হয়। বার্কিয়ারুক সেলজুকের সুলতান হওয়ার পর, জুবায়দার দেবর মালিক শাহের ভাই তুতুশ বিদ্রোহ শুরু করেন। বার্কিয়ারুক বিদ্রোহ দমন করেন এবং তার চাচাকে হত্যা করেন, পরে তিনি তার মাকে তার সাথে আনতে চেয়েছিলেন, যদিও তার উজির মুয়াইয়িদ আল-মুলক এর বিরোধিতা করেন। এর ফলস্বরূপ, মুয়াইয়িদ আল-মুলককে বরখাস্ত করা হয় এবং তার ভাই ফখর আল-মুলককে উজির হিসাবে নিযুক্ত করা হয়। পরে বার্কিয়ারুকের ভাই মুহাম্মাদ তাপার বিদ্রোহ করেন এবং নিজেকে সুলতান হিসেবে ঘোষণা করেন। মুহাম্মাদ তাপার, মুয়াইয়িদ আল-মুলককে পুনরায় উজির নিযুক্ত করেন, যিনি জুবায়দা খাতুনকে বন্দী করে হত্যা করেছিলেন।
তুর্কি কর্তৃক নির্মিত ঐতিহাসিক ধারাবাহিক দ্যা গ্রেট সেলজুকে সেজিন আকবাসোগুল্লারি জুবায়দা খাতুনের ভূমিকায় অভিনয় করেন।
নিশি তৃষ্ণা

নিশি তৃষ্ণা হল ১৯৮৯ সালে মুক্তি পাওয়া ভারতীয় বাংলা ভাষার প্রথম ভ্যাম্পায়ার চলচ্চিত্র, যেটি পরিচালনা করেছিলেন পরিমল ভট্টাচার্য্য। এই ছবিটি এস.বি ফিল্মস প্রাইভেট লিমিটেড-এর ব্যানারে মুক্তি পায়। এতে অভিনয় করেছিলেন প্রসেনজিৎ চট্টোপাধ্যায়, শেখর চট্টোপাধ্যায় এবং মুনমুন সেন।
ওয়ার্ল্ড ইস ওয়ান নিউস

WION হলো একটি ভারতীয় বহুজাতিক ইংরেজি নিউজ চ্যানেল যার সদর দপ্তর নয়াদিল্লিতে । এটি এসেল গ্রুপের মালিকানাধীন এবং চ্যানেলের জি মিডিয়া নেটওয়ার্কের অংশ । ভারতীয় সংবাদ ম্যাগাজিন দ্য উইক অনুসারে , চ্যানেলটি ভারতীয় দৃষ্টিকোণ থেকে বিশ্বব্যাপী সংবাদ এবং সমসাময়িক বিষয়গুলি কভার করে। WION নামটি World is One News এর সংক্ষিপ্ত রূপ ।
১৫ ই জুন ২০১৬ - এ এটির ওয়েবসাইটটি অনেক দেশে একটি ফ্রি-টু-এয়ার স্যাটেলাইট পরিষেবা হিসাবে চালু করে । টেলিভিশন চ্যানেলটি ১৫ ই আগস্ট ২০১৬ এ সম্প্রচার শুরু হয়েছিল। WION হলো ভারতের প্রথম ব্যক্তিগত মালিকানাধীন আন্তর্জাতিক সংবাদ চ্যানেল।
লিলিয়াম নেপালেন্স

লিলিয়াম নেপালেন্স প্রজাতিটি লিলিয়াসিয়াই ("লিলি") পরিবারের অন্তর্ভুক্ত একটি এশীয় উদ্ভিদ, যা নেপালের লিলি নামেও পরিচিত। এটি হিমালয় এবং এর নিকটবর্তী অঞ্চল যেমন: উত্তর থাইল্যান্ড, উত্তর মায়ানমার, আসাম, ভুটান, সিকিম, নেপাল, উত্তরাখণ্ড, তিব্বত ও ইউনানের আদিম অধিবাসী। সমুদ্রপৃষ্ঠ থেকে ১,২০০ থেকে ৩,০০০ মিটার (৩,৯০০ থেকে ৯,৮০০ ফুট) উঁচু ভেজা বনাঞ্চলের সীমানায় একে বাড়তে দেখা যায়।
"লিলিয়াম নেপালেন্স" প্রায় ১ মিটার পর্যন্ত উঁচু হলেও উচ্চতা সচরাচর এর কমই হয়। এর বাল্ব থেকে স্টোলন বের হয় এবং নতুন রোপণ করা বাল্বের ক্ষেত্রে প্রায়শই রোপণের স্থান থেকে কিছুটা দূরে এর শুট বের হয়ে আসে। ফুলের সংখ্যা খুবই অল্প হয়। ফুল প্রায়শই একক, দুলের মতো বা ঝুলানো ও বেগুনি বর্ণের গলাযুক্ত হয়; ফুলের রঙ ফ্যাকাশে সবুজ হয়ে থাকে। ফুলগুলো সাধারণত দিনের আলোতে গন্ধহীন থাকে এবং অন্ধকারে এর প্রচণ্ড সুগন্ধি বের হয়।
লিলিয়াম নেপালেন্সের চাষের ক্ষেত্রে শীতল কাচঘর সবচেয়ে উপযুক্ত। হিউমাস সমৃদ্ধ ঈষৎ-অম্লীয় ও ভাল নিষ্কাশন ব্যবস্থাযুক্ত মাটি এই উদ্ভিদের জন্য অধিক পছন্দনীয়। It prefers the bulb to be kept cool while the plant itself can stand full sun. বসন্তে তুষার গলে যাওয়ার কৃত্রিম আবহের মধ্যে এ গাছে ভালভাবে সেচ দেওয়া উচিত। ফুল ফোটার পর গাছটিকে যথাযথভাবে শুষ্ক রাখতে হয়, অন্যথায় এর বাল্বে পচন ধরে।